kardosdrur/scandi-wiki huggingface dataset:
Hainan

Hainan (kinesisk: 海南, pinyin: Hǎinán) er en provins i Folkerepublikken Kina beliggende i den sydlige del af landet. Den består af mange øer, hvoraf den største hedder Hainan-øen (Hainan Dao). I daglig kinesisk tale refererer "Hainan" til Hainan-øen. Vil man referere specifikt til provinsen, siger man Hainan Sheng ("Hainan-provinsen"). Provinshovedstaden er Haikou.

Frem til 1985 var Hainan en del af provinsen Guangdong, og efter en fire år lang overgangsperiode blev øen givet status som egen provins af centralmyndighederne i Beijing i 1989.

Turisme 
Da Hainan-øen kun har lidt industri og meget grøn natur samt smukke strande og ren luft, er det en populær turistattraktion. Man kan komme til øen via færge fra Guangdong-provinsen, samt med fly. Der er to lufthavne, Meilan Lufthavn i Haikou og Phoenix Lufthavn i Sanya by.

Administrativ inddeling 

Provinsen Hainan  har to byer på præfekturniveau, hovedstaden  Haikou 海口市 mod nord og byen  Sanya 三亚市 på den sydlige del af øen. Haikou er inddelt i fire bydistrikter, mens  Sanya ikke har yderligere administrativ inddeling.

Derudover administrerer provinsregeringen seks byer fire amter seks autonome amter og nogle omstridte øgrupper:
 Byen Wuzhishan 五指山市;
 Byen Qionghai 琼海市;
 Byen Danzhou 儋州市;
 Byen Wenchang 文昌市;
 Byen Wanning 万宁市;
 Byen Dongfang 东方市;
 Amtet Chengmai 澄迈县; hovedby:  Jinjiang 金江镇;
 Amtet Ding'an 定安县; hovedby:  Dingcheng 定城镇;
 Amtet Tunchang 屯昌县; hovedby:  Tuncheng 屯城镇;
 Amtet Lingao 临高县; hovedby:  Lincheng 临城镇;
 Det autonome amt  Changjiang for Lifolket 昌江黎族自治县; hovedby:  Shiliu 石砾镇;
 Det autonome amt  Baisha for Lifolket 白沙黎族自治县; hovedby:  Yacha 牙叉镇;
 Det autonome amt Qiongzhong der Li og Miaofolket 琼中黎族苗族自治县; hovedby:  Yinggen 营根镇;
 Det autonome amt Lingshui for Lifolket 陵水黎族自治县; hovedby:  Lingcheng 陵城镇;
 Det autonome amt Baoting for Li og Miaofolket 保亭黎族苗族自治县; hovedby:  Baocheng 保城镇;
 Det autonome amt Ledong for Lifolket 乐东黎族自治县; hovedby:  Baoyou 抱由镇;
 Øgrupperne  Paraceløerne, Spratlyøerne, og Zhongshaøerne.

Myndigheder
Den regionale leder i Kinas kommunistiske parti er Shen Xiaoming. Guvernør er Feng Fei, pr. 2021.

Eksterne henvisninger 

 
Provinser i Kina
Mellemværdisætningen

Mellemværdisætningen er en matematisk sætning, der beskriver hvordan en reel kontinuert funktion, , defineret på det lukkede interval fra  til  vil antage alle værdier mellem  og .

Sætningen er vigtig, idet den kan benyttes som argument for eksistensen af en række reelle tal. Eksempelvis kan eksistensen af  påvises ved betragtning af funktionen  givet ved . Funktionen antager både negative og positive værdier, og må således have et nulpunkt. Punktet i hvilket funktionsværdien 0 antages kaldes så .

Formel beskrivelse 
Lad  være en kontinuert funktion, og  være et reelt tal mellem  og . Da eksisterer et tal , så .

Matematisk analyse
Matematiske sætninger
Forbundsdagen

Forbundsdagen eller Deutscher Bundestag er Forbundsrepublikken Tysklands parlament, som har sæde i Berlin.

Forbundsdagen udgør det ene af landets to lovgivende forsamlinger; den anden er Forbundsrådet, der består af repræsentanter fra de 16 forbundslande. Forbundsdagen har mindst 598 medlemmer, men medlemstallet kan variere på grund af overskuds- og tillægsmandater, derfor har den nuværende forbundsdag også 709 medlemmer.

Efter Tysklands Grundlov skal der vælges en ny forbundsdag tidligst 46 og senest 48 måneder efter starten af den løbende periode.

Forbundsdagen blev etableret med Grundloven i 1949, hvor den efterfulgte Rigsdagen, som lå i samme bygning, der derfor kaldes Rigsdagsbygningen. I 1949 havde parlamentet imidlertid til huse i den provisoriske hovedstad Bonn, der i løbet af 1970'erne fik status af permanent hovedstad i Vesttyskland. Ved Tysklands genforening i 1990 flyttede parlamentet sæde til Berlin.

Forbundsdagens medlemmer er samtidig medlemmer af den særlige forbundsforsamling, der træder som regel hvert femte år sammen for at vælge Tysklands forbundspræsident. Forbundsdagens arbejde ledes af forbundsdagspræsidenten, der i rangfølgen er nr. 2 efter forbundspræsidenten og før kansleren.

Historisk oversigt over mandatfordelingen i Forbundsdagen 

1 1983 til og med 1990 Die Grünen, 1990 til 1994 Bündnis 90, fra 1994 Bündnis 90/Die Grünen
2 1990 til 2007 Partei des Demokratischen Sozialismus (PDS) henholdsvis Linkspartei.PDS, fra 2007 Die Linke
3 BP 17, KPD 15, WAV 12, Zentrum 10, DKP-DRP 5, partiløse 3
4 GB-BHE 27, Zentrum 3

Forbundsdagspræsidenter 
 1949–1950 Erich Köhler (CDU)
 1950–1954 Hermann Ehlers (CDU)
 1954–1969 Eugen Gerstenmaier (CDU)
 1969–1972 Kai-Uwe von Hassel (CDU)
 1972–1976 Annemarie Renger (SPD)
 1976–1979 Karl Carstens (CDU)
 1979–1983 Richard Stücklen (CSU)
 1983–1984 Rainer Barzel (CDU)
 1984–1988 Philipp Jenninger (CDU)
 1988–1998 Rita Süssmuth (CDU)
 1998–2005 Wolfgang Thierse (SPD)
 2005–2017 Norbert Lammert (CDU)
 2017-2021 Wolfgang Schäuble (CDU)
 siden 2021 Bärbel Bas (SPD)

Kilder

Eksterne henvisninger 

 Forbundsdagens websted 

Tysklands politik
Parlamenter
Ildløn

 
Ildløn (Acer tataricum subsp. ginnala), også skrevet Ild-Løn, er et lille, løvfældende træ (eller en stor busk). Væksten er først opret og åben, men den bliver senere mere tæt med vandrette sidegrene og overhængende skud. Den plantes en del i haver og parker for sin hårdførhed og det iøjnefaldende høstløv. Planten er meget plaget af cinnober-svamp. Ildløn er en underart af russisk løn.

Beskrivelse 
Ildløn er et lille, løvfældende træ (eller en stor busk). Væksten er først opret og åben, men bliver senere mere tæt med vandrette grene og overhængende skud. Barken er først glat og grøn, senere rødbrun med lysebrun skyggeside, og til sidst er den lyst gråbrun med fine furer. Knopperne er modsatte, tilliggende, små, kegleformede og brune. 

Bladene er smalt ægformede med 2 fremadvendende, trekantede lapper. Bladranden er groft takket, og stilken er vinrød. Høstfarven er lysende rød. Blomsterne er uanselige og gulgrønne. De sidder i hængende klaser. Frugterne er de velkendte, vingede lønnefrugter, her med parallelle vinger. Frøene spirer villigt, hvis de bliver høstet og sået friske.

Rodnettet er fladt udbredt og fint forgrenet. 

Højde x bredde og årlig tilvækst: 6 x 7 m (35 x 40 cm/år).

Hjemsted 
Ildløn hører hjemme i Kina og det østlige Sibirien samt i Manchuriet, Korea og Japan, hvor den mest forekommer i lyse kratskove på ret tør bund. 

På de løss-dækkede højsletter i det nordvestlige Kina findes endnu rester af de oprindelige skovstepper på tør, kalkrig bund. Her vokser underarten i lysåbne skovsamfund sammen med bl.a. Abies orientalis (en art af ædelgran), Betula chinensis og Betula japonica (to arter af birk),  Corylus heterophylla (en art af hassel), dragegran, dværgelm, japansk elm, livstræ, Lonicera ferdinandii (en art af gedeblad), monoløn, Populus davidiana (en art af poppel), Tilia paucicostata (en art af lind) og vinget benved

Note 

Træer
Haveplanter
Løn
Senterpartiet

Senterpartiet (Sp) er et politisk parti i Norge. Partiet blev stiftet i 1920 som Bondepartiet. I 1959 skiftede partiet navn til Senterpartiet.

Senterpartiets værdier 
Senterpartiet baserer ikke sit program på nogen af de kendte ideologier i 20. århundrede, men er baseret på et separat manifest. Centerpartiets værdier er opdelt i fire hoveddele:

  Modstand mod økonomisk liberalisering og frie markedskræfter 
  Decentralisering af ejendomsrettigheder, magt, afvikling og kapital 
  Større lighed mellem forskellige grupper i samfundet 
  Økonomisk moderering og prioritering af immaterielle aktiver, såsom miljøbeskyttelse 

Partiet betragter sig selv som en garant mod norsk EU medlemskab.

I 2017 sagde partileder Trygve Slagsvold Vedum, at partiets stigning i meningsmålingerne er «er et udtryk for en sund nationalisme i folket».

Partiledere 
 Johan E. Mellbye (1920–1921)
 Kristoffer Høgset (1921–1927)
 Erik Enge (1927–1930)
 Jens Hundseid (1930–1938)
 Nils Trædal (1938–1948)
 Einar Frogner (1948–1954)
 Per Borten (1955–1967)
 John Austrheim (1967–1973)
 Dagfinn Vårvik (1973–1977)
 Gunnar Stålsett (1977–1979)
 Johan J. Jakobsen (1979–1991)
 Anne Enger Lahnstein (1991–1999)
 Odd Roger Enoksen (1999–2003)
 Åslaug Haga (2003–2008)
 Lars Peder Brekk (fungerende) (2008)
 Liv Signe Navarsete (2008–2014)
 Trygve Slagsvold Vedum (2014–d.d.)

Referencer

Eksterne henvisninger 

 

Politiske partier i Norge
Etableret i 1920
Carl I. Hagen

Carl Ivar Hagen (født den 6. maj 1944) er en norsk politiker for Fremskrittspartiet. Han var formand for partiet fra 1978 til 2006, og har været medlem af Stortinget for Oslo siden 1974. Hagen var vicepræsident for Stortinget 2005 – 2009, hvorefter han ikke modtog genvalg til Stortinget. Han har tidligere været medlem af Oslo bystyre (1979–1982, 1987–1991 og 1995–1999), og blev valgt igen hertil i 2011.

Eksterne henvisninger 

Personer fra Oslo
Stortingsrepræsentanter fra Fremskrittspartiet
Kristelig Folkeparti

Kristelig Folkeparti (KrF) er et politisk parti i Norge. Partiet blev stiftet i 1933, og er et kristendemokratisk midterparti. KrF har tre gange haft statsministerposten ved Lars Korvald (1972-73) og Kjell Magne Bondevik (1997-2000, 2001-05).

I 2016 fremsatte partiet forslag om at ændre at grundloven så der kommer forbud mod abort. 

Partiets nuværende leder er Kjell Ingolf Ropstad.

Partiets ungdomsorganisation er Kristelig Folkepartis Ungdom.

Historie 
I december 2018 påbegyndte partiet formelle forhandlinger med Høyre, Venstre og Fremskrittspartiet om at indgå i Erna Solbergs regering. Den 19. november skrev flere medier om et hemmeligt møde den 11. oktober, mellem statsministeren, Høyre-ledelelsen og Krf-viseformand Kjell Ingolf Ropstad og 1. viseformand Olaug Bollestad hvor ændringer i abortloven blev diskuteret;

Partiledelse

Referencer

Eksterne henvisninger 

 

Politiske partier i Norge
Kristendemokratiske partier
Etableret i 1933
Brandhane

En brandhane (hydrant) er udtag fra en vandledning, og har primært til formål at forsyne et brandvæsen med vand i forbindelse med brandslukning. Visse steder er der mulighed for at aftale med de lokale myndigheder, at andre kan tappe vandet til mere fredelige formål.

Hanen er forsynet med et dæksel, en lås til dækslet, samt en lås for vandgennemstrømningen (ventil). Disse to låse betjenes med en såkaldt brandhanenøgle. Ved at åbne dækslet kan der tilkobles en brandslange, der efterfølgende fyldes ved at dreje på ventilen. Når ventilen drejes tilbage til lukket stilling, drænes den øverste del af hanen for vand, for at undgå, at vandet fryser til is i røret om vinteren.

Idet vandet i ledningerne sædvanligvis har et højere tryk og dermed højere vandgennemstrømning inde i by- og industriområder, kan man opnå en større kapacitet i hanerne ved at placere dem i disse områder. Hvis der ikke er adgang til en brandhane i nærheden af det ønskede sted, vil man så være nødt til at fremskaffe vandet på en anden måde. Dette vil typisk ske enten i form af en vandtankvogn, der selv medbringer vand eller med hjælp af udstyret på en slangetender suge fra en sø eller et vandløb.

Ved at koble en brandslange på hanen (i dag foregår det med typisk en storzkobling), får man mulighed for at lede vandet over til en automobilsprøjte. Denne vil med sin kraftige pumpekapacitet sikre, at trykket i slangen, der anvendes til at bekæmpe ilden med, er tilstrækkeligt højt. Desuden kan den fordele vandet ud i flere forskellige slanger, hvilket så giver mulighed for, at man kan angribe branden fra flere forskellige vinkler.

Eksterne henvisninger 
 En interaktiv brandhane  
 En hjemmeside tilegnet brandhanen og teknologien bag 

Vandforsyning
Brand- og redningsudstyr
Vejens udstyr
København-Bonn-erklæringerne

København-Bonn-erklæringerne blev afgivet i 1955 af såvel den danske som den vesttyske regering. Erklæringerne fastslår, at bekendelsen til dansk eller tysk nationalitet og kultur i det dansk-tyske grænseland i Sønderjylland er fri og ikke må efterprøves. 

København-Bonn-erklæringerne skal dermed sikre, at folkegrupper på begge sider af grænsen kan bevare deres nationale og kulturelle identitet. Erklæringerne danner rammen om den nuværende sameksistens i Nordslesvig (de sønderjyske landsdele) og Sydslesvig.

Eksterne ressourcer 
 Den sønderjyske historiekanon: København-Bonn-erklæringerne
Om København-Bonn erklæringerne på http://danmarkshistorien.dk

Danmarks politik
Tysklands politik
Etniske mindretal
Madding

Madding eller agn bruges af medefiskeren, det kan bestå af brød, orm, græshopper, bær og stort set af alt hvad der kan sættes på en fiskekrog for at lokke en fisk til at bide på krogen.

Fiskeri
Agnete Laustsen

Agnete Laustsen (født 25. september 1935, død 23. oktober 2018) var en dansk politiker for Konservative Folkeparti og minister i to ombæringer. Hun var den første kvindelige sundhedsminister i Danmark, og efter det var hun boligminister, i begge tilfælde under Poul Schlüter i slutningen af 1980'erne.

Laustsen var uddannet cand.jur. fra Københavns Universitet, og derpå arbejdede hun i Indenrigsministeriet.

Hun var politisk aktiv gennem det meste af sit liv. Hun blev første gang valgt, da hun kom i borgerrepræsentationen i København i 1962, og i 1979 kom hun i Folketinget. Laustsen sad i Folketinget frem til 1998 og var blandt andet kultur- og udenrigsordfører. Hun blev udnævnt til sundhedsminister i Regeringen Poul Schlüter II fra 10. september 1987 til 3. juni 1988 og derefter boligminister i Regeringen Poul Schlüter III fra 3. juni 1988 til regeringens afgang i december 1990.

I 1989 blev hun Kommandør af Dannebrog.

Referencer

Kilder 
 HVEM-HVAD-HVOR 1990, Politikens Forlag, København 1989,

Eksterne henvisninger 
 

Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Boligministre fra Danmark
Sundhedsministre fra Danmark
Personer i Kraks Blå Bog (afdøde)
Kommandører af Dannebrog
Jurister fra Danmark
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Flåd

Et flåd bruges indenfor fiskeri til at placere maddingen i den ønskede dybde samt indikere om fisken har taget maddingen. Det er fremstillet af et flydende materiale som f.eks. styropor (flamingo), kork eller balsatræ.

Der findes forskellige typer flåd afhængigt af hvor og til hvad de skal bruges.

Avon er hovedsageligt til strømmende vand.

Waggler'e er mere fintfølende flåd beregnet på stillestående vand.

Fiskegrej
Bmi (flyselskab)

bmi (fork. for British Midland International) er et tidligere britisk flyselskab, der havde ruter over det meste af Europa samt enkelte til USA og Asien. Selskabet var tidl. 20% ejet af det skandinaviske flyselskab SAS, og senere af Lufthansa og British Airways. Sin primære hub var London Heathrow Airport. 

bmi startede i 1938 under navnet Air Schools Ltd og dets hovedaktivitet var som navnet antyder at være en flyveskole. Det var først efter 2. verdenskrig, at selskabet begyndte på almindelige ruteflyvninger Derby Aviation. I 1964 ændrede selskabet navn til British Midland Airways.

I forbindelse med den begyndende liberalisering af europæisk luftfart, blev selskabet i marts 1987 lagt ind under holdingselskabet Airlines of Britain Holdings, der udover British Midland Airways ejede  British Midland Aviation Services. Aktionærer i Airlines of Britain Holdings var bl.a. Scandinavian Airlines (SAS), der ejede 40% af selskabet. SAS solgte i 1999 halvdelen af sine aktier i holdingselskabet til Lufthansa.

I 2000 blev British Midland Airways medlem af Star Alliance. Selskabet skiftede herefter navn til bare British Midland, og to år senere, i 2003, blev navnet yderligere reduceret til bmi. I 2007 overtog bmi et andet flyselskab, British Mediterranean Airways. 

I perioden 2007 til 2009 overtog Lufthansa SAS' resterende 20% af aktierne og bestyrelsesformand Sir Michael Bishops ejerandel, og selskabet var herefter et datterselskab til Lufthansa. Lufthansa solgte i 2012 senere sin ejerandel af bmi til British Airways, hvilket betød, at bmi måtte forlade Star Alliance. I oktober 2012 var overtagelsen endelig, og bmi var fuldt integreret i British Airways og ophørte som selvstændigt selskab.

Noter 

Tidligere flyselskaber fra Storbritannien
Etableret i 1938
Ophørt i 2012
Star Alliance
Isla del Caño

Isla del Caño er en mindre ø ud for Costa Ricas vestkyst i Bahia de Coronado.

Costa Rica
Øer i Nordamerika
Burka

En burka (også burqa eller burqua, Arabisk: برقعة, burqʿah) er en ugennemsigtigt altdækkende klædning båret af muslimske kvinder i Afghanistan, Pakistan og det nordlige Indien nu mest i Afghanistan.

En burka dækker hele kroppen og omfatter et lille netgardin for øjnene. Muslimske kvinder bærer burka pga. en tolkning af hijab, det islamiske påbud om ærbarhed. Fortolkningen af beskeden påklædning for mænd og kvinder varierer efter område og kultur.
Under Taliban-styret i Afghanistan måtte en kvinde ikke vise sig offentligt uden at være iført en burka.

På dansk bruges burka somme tider fejlagtigt om muslimske klædedragter, der dækker ansigtet. Den mest udbredte er nikab, som i stedet for netgardin har en lille sprække til øjnene.

Se også 
 Chador
 Hijab
 Niqab
 Tørklæde

Eksterne henvisninger 

Overtøj
Hovedbeklædning
Religiøs beklædning
Supermagt

En supermagt er en stat, som har mulighed for at påvirke verdensbegivenheder og udøve sin magt i stor skala. Det er en stat med stærk økonomi, stor befolkning og militær overmagt. Desuden kræves i dag satellitovervågning og et stort arsenal af masseødelæggelsesvåben. Supermagter har tidligere ofte haft kolonier eller satellitstater. 

Ordet supermagt antyder, at en stat er stærkere end en almindelig stormagt; ingen andre landes samlede våbenarsenal skal på et givent tidspunkt nå op på supermagtens forsvarsressourcer. Hvis et land besidder større magt end en supermagt, er det en hypermagt. Ordet blev brugt om det 3. Det Britiske Imperium (1815-1914) og USA efter Sovjetunionens fald og indtil Kinas opstigen (1990-2000).

Moderne supermagt 

I dag (2023) er der tre supermagter: USA, Rusland og Kina.

USA har verdens største økonomi, magtfulde væbnede styrker, herunder den største flåde og en permanent plads i FN's Sikkerhedsråd og er ledende i NATO.

Rusland er den største stat i verden, har verdens største mineral- og energiressourcer, er anerkendt af det internationale samfund som en efterfølger af Sovjetunionen, har en permanent plads i FN's Sikkerhedsråd, har verdens største militær-industrielle kompleks og produktion af kernevåben. Rusland var i 2008 er verdens førende mht. adgangen til rummet; i 2008 opsendte Rusland 27 løfteraketter, mod USA's 14 og opsendte 43 rumfartøjer mod USA's 17.

Kina har den største befolkning i verden, verdens største agro-industrielle magt; har 3. pladsen i verdens største nominelle BNP (efter USA og Japan). BNP, under hensyntagen til paritet Kina på 2. plads i verden (ifølge IMF 7.916 milliarder internationale dollars i 2008).

Potentielle supermagter 
Lande, som muligvis kan vokse til supermagter inden for en nærmere fremtid:
 Den voksende Europæiske union, som er økonomisk sammenlignelig med Amerikas Forenede Stater, og hvor et medlemsland (Frankrig) har kernevåben. EU er endnu i dag for splittet til at kunne virke som en enhed i militært henseende. Medlemslandenes befolkninger har ikke gennemført de overstatslige ændringer, som kræves for at omforme EU til en supermagt.
 Indien har en befolkning på over en milliard og et lille arsenal af kernevåben.
 Brasilien har en stor befolkning og mulighed for at udvikle kernevåben.
 Japan har på grund af begrænsninger i sin forfatning ikke mulighed for at bruge sit militær uden for landets grænser.

Kilder 

Magter i international politik
Laurits Tørnæs

Laurits Petersen Tørnæs (født 17. juli 1936) er en dansk fiskeskipper, tidligere politiker (Venstre) og minister. Han var folketingsmedlem fra 1981 til 1994 og landbrugsminister fra den 10. september 1987 til 24. januar 1993 i regeringerne Poul Schlüter II, III og IV. Han er far til politiker og minister Ulla Tørnæs.

Laurits Tørnæs er søn af fisker Henrik Tørnæs og hustru Jenny Jensen. Han tog eksamen fra Kolding Realskole i 1953 og fra Esbjerg Navigationsskole i 1957. Siden da fungerede han som selvstændig fiskeskipper fra 1960 til 1971. Han var fra 1971 til 1974 formand for Esbjerg Fiskeriforening og for Danmarks Havfiskeriforening fra 1974 til 1987. Ligeledes var Tørnæs engageret i partiet Venstre og var bl.a. medlem af partistyrelsen fra 1975. I 1981 blev han valgt ind i Folketinget og blev allerede året efter valgt til partiets politiske talsmand, hvilket han var frem til 1987. I september 1987 blev han valgt til landbrugsminister som efterfølger for Britta Schall Holberg, et hverv han havde frem til januar 1993. Derefter fortsatte Tørnæs som ordinært folketingsmedlem frem til valget af 1994, da han så blev den sidste amtsborgmester for Ribe Amt, før det blev nedlagt. Denne funktion havde han til og med den 31. december 2006, hvorefter amtskommunen fra 1. januar 2007 blev nedlagt og Region Syddanmark oprettet.

Se også 
 Kent Kirk

Noter 

Landbrugsministre fra Danmark
Danske ministre fra Venstre
Tidligere folketingsmedlemmer fra Venstre
Amtsborgmestre fra Danmark
Kommandører af Dannebrog
Personer i Kraks Blå Bog
Foreningsformænd fra Danmark
Fiskere
Ekspansion

Ekspansion kan hentyde til flere artikler:
 Ekspansion (erhverv) – når en virksomhed vokser.
 Ekspansion (termodynamik) – når en gasart udvides.
Systems Modeling Language

Systems Modeling Language (SysML) er et open source, domain-specifikt, visuelt modelleringssprog, til Systems Engineering applikationer. Det understøtter specificering, analyse, design, verificering og validering af en bred vifte af komplekse systemer, som omfatter hardware, software, information, processer etc.

SysML er baseret på Unified Modeling Language (UML), men er mindre komplekst og bedre egnet til udførelse af specifikke opgaver som nævnt ovenfor.

SysML modelværktøjer 
 ARTiSAN Studio (Artisan Software)
 Enterprise Architect (Sparx)
 Rhapsody (I-Logix)
 System Modeling & Simulation Toolkit (EmbeddedPlus)
 Visio (Microsoft)
 TAU Generation2 (Telelogic)

Ekstern henvisning 
 Hjemmeside, SysML organisationen (Engelsk)

Internetteknologi
Programmeringssprog
Hvidbjerg Kirke

Hvidbjerg Kirke kan henvise til flere artikler:
 Hvidbjerg Kirke (Morsø Kommune) – en kirke i Hvidbjerg Sogn i Morsø Kommune.
 Hvidbjerg Kirke (Skive Kommune) – en kirke i Hvidbjerg Sogn i Skive Kommune.
 Hvidbjerg Kirke (Thisted Kommune) – en kirke i Hvidbjerg Vesten Å Sogn i Thisted Kommune.
 Hvidbjerg Kirke (Struer Kommune) – en kirke i Hvidbjerg Sogn i Struer Kommune, beliggende på Thyholm.
Motorola

Motorola er et amerikansk telekommunikationsfirma, der blev grundlagt som Galvin Manufacturing Corporation i 1928 af brødrene Paul V. Galvin og Joseph E. Galvin i Chicago. Firmaet blev omdøbt til Motorola Inc. i 1947. Motorola var en af de tidlige pionerer inden for udvikling og produktion af radiorelaterede produkter, såsom walkie-talkier og senere mobiltelefoner.

Motorola udviklede sig gennem årene til både at være succesfuld apparat- og chipproducent, men i 2004 blev deres mikrochipdivision skilt ud i et separat selskab kaldet Freescale Semiconductor, Inc..

Da Neil Armstrong sendte de første ord fra månen til jorden, var det ved hjælp af en Motorola-radio i 1969. Motorola var også det første firma, der opfandt mobiltelefonen: Motorola DynaTAC 8000X i 1973. 

Motorola opkøbte i 1986 den danske virksomhed Storno  som resulterede i en hel stribe af nye innovative kommunikationsprodukter til den nye ejer, herunder teknologi til det automatiske mobiltelefonsystem NMT, og gjorde Motorola til en mere central aktør i de tidlige stadier af GSM standardiseringsprocessen i 1987.  Med denne erhvervelse styrkede Motorola sin position i Europa betydeligt. Som Motorolas europæiske udviklingsafdeling lykkedes det Storno at udvikle en GSM-terminal i 1992. 

Den 15. august 2011 meddelte Google Inc., at den havde besluttet at overtage virksomheden. Købsprisen svarede til 77 milliarder kroner. Købet omfattede en betydelig portefølje af patenter ejet af Motorola. Den 13. februar 2012 godkendte den amerikanske justitsministerium og EU købet. Fusionen blev afsluttet den 22. maj 2012.

 
Etableret i 1928